*“APSTIPRINĀTS*

*atklāta konkursa komisijas sēdē*

*2017.gada 14.februārī*

*ar protokolu Nr.1*

*\_\_\_\_\_\_\_\_\_\_\_\_\_\_\_\_\_\_\_\_\_\_L.Kudiņš”*

# RĪGAS PAŠVALDĪBAS POLICIJAS

##### ATKLĀTA KONKURSA

**„PAR FORMAS TĒRPA ELEMENTU IEGĀDI”**

# (IEPIRKUMA IDENTIFIKĀCIJAS NUMURS RPP 2017/6)

**NOLIKUMS**

**Rīga, 2017**

1. **VISPĀRĪGĀ INFORMĀCIJA**
	1. **Iepirkuma identifikācijas numurs:** RD PIKN 2017/6.
	2. **Iepirkuma procedūras veids:** saskaņā ar Publisko iepirkumu likuma (turpmāk –PIL) 8. panta pirmās daļas 1. punktu – atklāts konkurss.
	3. Rīgas pašvaldības policija, Lomonosova iela 12a, Rīga, LV-1019, nodokļu maksātāja reģistrācijas Nr.LV90000055099, banka ,,Nordea Bank AB Latvijas filiāle”, kods NDEALV2X, konts LV82NDEA0021800014010. Profila adrese internetā (turpmāk – Interneta vietne) – [rpp.riga.lv](http://www.riga.lv). Darba laiks – no plkst. 8.30 līdz plkst. 12.00 un no plkst.12.30 līdz plkst.17.00.
	4. **Kontaktpersona:** organizatoriskajos jautājumos – galvenā speciāliste iepirkumu jautājumos D.Belozerova, tālr.67027854, e-pasts: Diana.Belozerova@riga.lv
	5. **Pretendenti:** pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu atklātā konkursā „par formas tērpa elementu iegādi”, identifikācijas Nr. RD PIKN 2017/6 (turpmāk – Konkurss). Piedāvājums Konkursa nolikuma izpratnē ir dokumentu kopums, kas sastāv no nolikuma 3. punktā uzskaitītajiem dokumentiem.
	6. **Informācijas apmaiņas kārtība:** izmantojot Konkursa nolikuma 1.4. apakšpunktā norādīto e-pasta adresi.
	7. **Konkursa nolikuma saņemšana:**
		1. Ieinteresētais piegādātājs Konkursa nolikumu ar pielikumiem (turpmāk – Nolikums) var saņemt, lejupielādējot to elektroniskajā formātā no Interneta vietnes.
		2. Ieinteresētajam piegādātājam jāseko līdzi turpmākajiem iespējamiem grozījumiem Nolikumā, kā arī iespējamām iepirkuma komisijas (turpmāk – Komisijas) sniegtajām atbildēm uz ieinteresēto piegādātāju jautājumiem, kas tiks publicētas Interneta vietnē.
	8. **Papildu informācijas sniegšana:**
		1. Ieinteresētais piegādātājs jautājumus par Nolikumu uzdod rakstiskā veidā, adresējot tos Komisijai un nosūtot tos elektroniski Nolikuma 1.4. apakšpunktā noteiktajai kontaktpersonai.
		2. Ja ieinteresētais piegādātājs ir laikus pieprasījis papildu informāciju par Konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Komisija atbildi sniedz 5 (piecu) dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
		3. Komisija atbildi ieinteresētajam piegādātājam nosūta uz elektroniskā pasta adresi, no kuras ir saņemts jautājums, un publicē Interneta vietnē pie paziņojuma par Konkursu.
	9. **Prasības piedāvājuma noformējumam:**
		1. Piedāvājums jāiesniedz 1 (vienā) aizlīmētā un līmējuma vietā/-s ar zīmogu un/vai parakstu aizzīmogotā un/vai parakstītā iepakojumā, nodrošinot iepakojuma drošību, lai piedāvājuma dokumentiem nevar piekļūt, nesabojājot iepakojumu. Uz piedāvājuma iepakojuma (aploksne, kaste u.c.) jānorāda:

Rīgas pašvaldības policija

Lomonosova ielā 12a, Rīgā, LV-1019, Latvija

/pretendenta nosaukums, juridiskā adrese, tālrunis/

Atklātam konkursam „par formas tērpa elementu iegādi”

identifikācijas Nr. RD PIKN 2017/6.

**Neatvērt līdz piedāvājumu atvēršanas sanāksmei**

* + 1. Piedāvājums iesniedzams šādā komplektācijā:
			1. Pieteikums (Nolikuma 1.pielikums);
			2. atlases dokumenti (Nolikuma 3.1. apakšpunkts);
			3. Tehniskā specifikācija – finanšu piedāvājums (Nolikuma 2.-9.pielikums, atkarībā kurā no atklāta konkursa daļām pretendents piedalās);
		2. Nolikuma 1.9.2.1. līdz 1.9.2.3. apakšpunktos noteiktajiem dokumentiem jābūt cauršūtiem ar izturīgu diegu/ auklu, kas nostiprināts, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu. Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts / caurauklots.
		3. Iesniedzamie dokumenti:
			1. jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības;
			2. jāsagatavo latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā;
			3. tiem jābūt skaidri salasāmiem, bez neatrunātiem labojumiem un dzēsumiem;
			4. piedāvājuma dokumentu lapām jābūt numurētām.
	1. **Piedāvājuma iesniegšana:**
		1. ieinteresētais piegādātājs piedāvājumu iesniedz personīgi, ar kurjeru vai pa pastu **līdz** **2017. gada 11. aprīlim**, plkst. 10:00 Rīgas pašvaldības policijā, Lietvedības nodaļā, Lomonosova ielā 12a, Rīgā, LV-1019.
		2. Ja piedāvājums tiek nosūtīts ar kurjeru vai pa pastu, ieinteresētais piegādātājs nodrošina, ka piedāvājums tiek saņemts līdz Nolikuma 1.10.1. apakšpunktā minētajam termiņam.
		3. Ja piedāvājums iesniegts vai piegādāts pēc Nolikuma 1.10.1. apakšpunktā norādītā piedāvājuma iesniegšanas termiņa beigām, Komisija piedāvājumu neatvērtu atdod atpakaļ vai nosūta pa pastu uz iepakojumā norādīto adresi.
	2. **Piedāvājumu atvēršana:**
		1. Piedāvājumu atvēršana notiks **2017. gada 11. aprīlī, plkst. 10:00** Lomonosova ielā 12a, Rīgā, LV-1019. Piedāvājumu atvēršanas sanāksme ir atklāta, tajā var piedalīties jebkura ieinteresētā persona.
		2. Komisija atver piedāvājumus to iesniegšanas secībā, nosauc pretendentu, piedāvājuma iesniegšanas datumu, laiku, piedāvāto cenu un citu iesniegto informāciju, saskaņā ar noteiktajiem vērtēšanas kritērijiem.
		3. Pēc visu piedāvājumu atvēršanas piedāvājumu atvēršanas sanāksme tiek slēgta. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtā sēdē.
1. **INFORMĀCIJA PAR IEPIRKUMA PRIEKŠMETU**
	1. Iepirkuma priekšmeta apraksts – formas tērpa elementu iegāde, saskaņā ar Nolikuma tehnisko specifikāciju – finanšu piedāvājumu (Nolikuma 2.,3., 4.,5.,6.,7.,8.,9.pielikums).
	2. CPV kods – 35811200-4.

 2.2.1.Iepirkums tiek dalīts 8 (astoņās) daļās:

 2.2.2.Daļa Nr.1 „Beisbola tipa cepuru iegāde”. Paredzamā līguma summa EUR 4 224,00 (četri tūkstoši divi simti divdesmit četri euro, 00 centi) bez PVN **(paredzamais iepirkuma apjoms – 264 vienības**). Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.

 2.2.3.Daļa Nr.2 „T-kreklu iegāde”. Paredzamā līguma summa EUR 12 012,00 (divpadsmit tūkstoši divpadsmit euro, 00 centi) bez PVN (paredzamais **iepirkuma apjoms – 1092 vienības**). Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.

 2.2.4.Daļa Nr.3 „Trikotāžas kreklu ar apkaklīti (baltu) iegāde”. Paredzamā līguma summa EUR 32 799,00 (trīsdesmit divi tūkstoši septiņi simti deviņdesmit deviņi euro, 00 centi) bez PVN (**paredzamais iepirkuma apjoms – 1131 vienības**). Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.

 2.2.5. Daļa Nr.4 „Trikotāžas kreklu ar apkaklīti (melnu) iegāde”. Paredzamā līguma summa EUR 35 554,00 (trīsdesmit pieci tūkstoši pieci simti piecdesmit četri euro, 00 centi) bez PVN (**paredzamais iepirkuma apjoms – 1226 vienības**). Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.

 2.2.6. Daļa Nr.5 „Vissezonas un siltināto kostīmu iegāde”. Paredzamā līguma summa EUR 56 160,00 (piecdesmit seši tūkstoši viens simts sešdesmit euro, 00 centi) bez PVN (**paredzamais iepirkuma apjoms – 104 komplekti**). Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.

 2.2.7. Daļa Nr.6 „Vestu ar gaismas atstarojošiem elementiem iegāde”. Paredzamā līguma summa EUR 30 550,00 (trīsdesmit tūkstoši pieci simti piecdesmit euro, 00 centi) bez PVN (**paredzamais iepirkuma apjoms – 650 vienības**). Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.

 2.2.8. Daļa Nr.7 „Baltu kreklu iegāde”. Paredzamā līguma summa EUR 3 744,00 (trīs tūkstoši septiņi simti četrdesmit četri euro, 00 centi) bez PVN (**paredzamais iepirkuma apjoms – 208 vienības**). Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.

 2.2.9. Daļa Nr.8 „Taktisko apmācību kombinezonu iegāde”. Paredzamā līguma summa EUR 7 647,50 (septiņi tūkstoši seši simti četrdesmit septiņi euro, 50 centi) bez PVN (**paredzamais iepirkuma apjoms – 70 vienības**). Iepirkuma apjoms var mainīties, atkarībā no piedāvātās vienas vienības cenas, bet nepārsniedzot daļas paredzamo līguma summu.

 2.3.Kopējā plānotā iepirkuma summa ir EUR 182 690,50 (viens simts astoņdesmit divi tūkstoši seši simti deviņdesmit euro, 50 centi) bez PVN.

 2.4.Pretendents drīkst iesniegt vienu piedāvājumu par vienu vai vairākām atklāta konkursa daļām.

2.5. Pakalpojumu izpildes vieta: Rīga.

2.5.1.Viens pretendents drīkst iesniegt tikai 1 (vienu) piedāvājumu 1 (vienā) variantā.

**2.6.Iepirkuma līgumi:**

2.6.1.Iepirkumu līgumi tiks slēgti PIL 67. pantā noteiktajā kārtībā.

2.6.2.Iepirkumu līgumu izpildes termiņi:

2.6.3.Līguma darbības laiks atklāta konkursa Daļām Nr.1 līdz Nr.4 – 60 (sešdesmit) dienas no līguma noslēgšanas brīža, Daļai Nr.5 un Nr.6 - līdz 2017.gada 31.decembrim, Daļai Nr.7 – 30 (trīsdesmit) dienas no līguma noslēgšanas brīža, Daļai Nr.8 – 1 gads no līguma noslēgšanas brīža.

1. **IESNIEDZAMIE DOKUMENTI**
	1. **Pretendentu atlases prasības un dokumenti:**

|  |  |  |
| --- | --- | --- |
| **Nr. pēc kārtas** | **Atlases prasības** | **Atlases dokumenti** |
| 3.1.1. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | *Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.*Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. |
|  | Pieteikums dalībai atklātā konkursā | Pretendents iesniedz parakstītu Pieteikumu dalībai atklātā konkursā saskaņā ar Nolikuma 1.pielikumā pievienoto formu. |
| 3.1.2. | Pretendentam ir pieredze līdzvērtīgu piegāžu veikšanā ne vairāk kā 3 (trīs) iepriekšējos gados (2014, 2015., 2016., kā arī 2017.) | Jāiesniedz vismaz 2 (divas) pozitīvas atsauksmes katrai iepirkuma daļai, kurā pretendents piedalās no pasūtītājiem par iepirkuma priekšmetā līdzīgu preču piegādēm (formas tērpu, to elementu piegādi), **atsauksmē norādot līguma summu un līguma izpildes laiku.** |

|  |
| --- |
| **Eiropas vienotais iepirkuma procedūras dokuments** (turpmāk – Vienotais dokuments) |
| 3.1.3. | Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 20 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.Vienotā dokumenta veidlapu, kas ir vienāda visās ES dalībvalstīs, nosaka Eiropas **Komisijas 2016. gada 5. janvāra īstenošanas regula Nr. 2016/7,** ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> |

* 1. **Tehniskais piedāvājums:**
		1. pretendents iesniedz parakstītu 2. līdz 9.pielikumu attiecībā uz tām daļām (vienu vai vairākām), kurās tas iesniedz piedāvājumu.

 3.2.2. Pretendentam kopā ar konkursa 1.-8.daļas (atkarībā no tā, kurā atklātā konkursa daļā pretendents piedalās) piedāvājumu ir jāiesniedz Tehniskai specifikācijai – finanšu piedāvājumam atbilstošu izstrādājuma paraugu, kas tiek vērtēts kā materiālu un apstrādes kvalitātes etalons atbilstoši Tehniskās specifikācijas – finanšu piedāvājuma prasībām. Pēc iepirkuma līguma noslēgšanas uzvarējušā pretendenta iesniegtie paraugi tiek ieskaitīti iepirkuma apjomā, bet pārējo pretendentu iesniegtie paraugi ar pieņemšanas – nodošanas aktu tiek atdoti iesniedzējam.

* 1. **Izdrukas no Valsts ieņēmumu dienesta elektroniskās deklarēšanas sistēmas:** saskaņā ar PIL 48. panta 1.1 daļas nosacījumiem, Pretendentam kopā ar piedāvājumu jāiesniedz:
		1. izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju vidējām stundas tarifa likmēm profesiju grupās;
		2. pretendenta rakstveida paskaidrojumu par atšķirību starp pretendenta un tā piedāvājumā norādīto apakšuzņēmēju darba ņēmēju vidējām stundas tarifa likmēm profesiju grupās un VID apkopotajiem datiem par darba ņēmēju vidējām stundas tarifa likmēm profesiju grupās.
1. **IZSLĒGŠANAS NOTEIKUMU PĀRBAUDE**

 4.1.Izslēgšanas noteikumu pārbaudi Komisija veiks Publisko iepirkumu likuma 39.1 pantā noteiktajā kārtībā.

 4.2.Ja pretendents vai personālsabiedrības biedrs, ja pretendents ir personālsabiedrība, atbilst šā likuma [39.1 panta](http://likumi.lv/doc.php?id=133536#p39.1) pirmās daļas 1., 2., 3., 4., 6. vai 7.punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

 4.3.Atbilstoši PIL 39.3 panta trešajā daļā noteiktajam, ja Pretendents neiesniedz skaidrojumu un pierādījumus, Komisija izslēdz attiecīgo Pretendentu no dalības iepirkuma procedūrā kā atbilstošu PIL 39.¹ panta pirmās daļas 4.punktā minētajam izslēgšanas gadījumam.

 4.4.Atbilstoši PIL 39.3 panta ceturtajā daļā noteiktajam Komisija izvērtē Pretendenta vai personālsabiedrības biedra, ja Pretendents ir personālsabiedrība, veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Komisija var prasīt attiecīgā noziedzīgā nodarījuma vai pārkāpuma jomas kompetentām institūcijām atzinumus par Pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.

 4.5.Atbilstoši PIL 39.3 panta piektajā daļā noteiktajam, ja Komisija veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tā pieņem lēmumu neizslēgt attiecīgo Pretendentu no dalības iepirkuma procedūrā. Ja veiktie pasākumi ir nepietiekami, Komisija pieņem lēmumu izslēgt Pretendentu no tālākas dalības iepirkuma procedūrā.

1. **PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA**
	1. **Piedāvājuma izvēles kritērijs:** Piedāvājumu izvēles kritērijs katrā konkursa daļā atsevišķi izņemot Daļu Nr.5 ir piedāvājums ar viszemāko piedāvājuma cenu, kurš atbilst Tehniskās specifikācijas - Finanšu piedāvājuma un kvalifikācijas prasībām, bet Daļai Nr.5 – saimnieciski visizdevīgākais piedāvājums pēc šādiem kritērijiem:

|  |  |  |
| --- | --- | --- |
| ***Nr. p/k*** | ***Vērtējamais kritērijs*** | ***Punktu skaits*** |
| 1. | Piedāvājuma cena EUR bez PVN | **70** |
| 2. | Piegādes termiņš | **20** |
| 3. | Trūkumu novēršanas termiņš | **10** |
| 4. | **Kopā** | **100** |

1) Piedāvājuma cena EUR bez PVN. Pretendents, kurš piedāvā viszemāko cenu saņem visaugstāko vērtējumu 70 punkti. Piešķiramos punktus aprēķina izmantojot šādu formulu: **(Cx/Cy) x P**, kur Cx lētākā piedāvājuma cena, Cy vērtējamā piedāvājuma cena un P – instrukcijā noteiktais maksimālais punktu skaits cenai.

2) Piegādes termiņš. Augstāko vērtējumu (20 punkti) saņem pretendents, kurš piedāvās visīsāko preču piegādes termiņu pēc pasūtījuma saņemšanas dienas. Katrs nākamais rezultāts, kas garāks par visīsāko termiņu, saņem par 5 punktiem mazāk. Minimālais punktu skaits 0.

3) Trūkumu novēršanas termiņš. Augstāko vērtējumu (10 punkti) saņem pretendents, kurš piedāvās visīsākā laikā novērst konstatētos kvalitātes trūkumus. Katrs nākamais rezultāts, kas garāks par visīsāko termiņu, saņem par 2 punktu mazāk. Minimālais punktu skaits 0.

* 1. **Piedāvājuma vērtēšanas pamatnoteikumi:**
		1. Komisija atlasa pretendentus saskaņā ar izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
		2. Komisija piedāvājumu vērtēšanu veic slēgtās sēdēs šādos posmos:
			1. piedāvājuma noformējuma pārbaude;
			2. pretendentu atlase;
			3. Tehnisko specifikāciju - finanšu piedāvājumu pārbaude;
			4. piedāvājuma izvēle saskaņā ar piedāvājuma izvēles kritēriju.
		3. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	2. **PIL 48. panta 1.1 daļas noteikumu izpildes pārbaude:** Komisija attiecībā uz tā pretendenta piedāvājumu, kuram būtu piešķiramas līguma slēgšanas tiesības, izvērtē piedāvājuma cenas pamatotību, ja kaut vienā no pretendenta iesniegtajā elektroniskās deklarēšanas sistēmas izziņā norādītajām profesiju grupām vidējā stundas tarifa likme ir mazāka par 80 procentiem vai nesasniedz valstī noteikto minimālo stundas tarifa likmi no darba ņēmēju vidējās stundas tarifa likmes attiecīgajā profesiju grupā valstī pēc Valsts ieņēmumu dienesta apkopotajiem datiem.
1. **LĒMUMA PAR KONKURSA REZULTĀTU PIEŅEMŠANA UN PAZIŅOŠANA UN IEPIRKUMA LĪGUMA SLĒGŠANA**
	1. **Lēmuma par Konkursa rezultātu pieņemšana un paziņošana:**
		1. Iepirkuma līguma slēgšanas tiesības tiks piešķirtas pretendentam, kurš atbilst izvirzītajām atlases prasībām un ir iesniedzis Nolikuma prasībām atbilstošu piedāvājumu ar viszemāko vienības cenu, Daļai Nr.5 – iesniedzis saimnieciski visizdevīgāko piedāvājumu.
		2. Visi pretendenti tiek rakstveidā informēti par Konkursa rezultātiem 3 (trīs) darba dienu laikā no lēmuma pieņemšanas dienas.
	2. **Iepirkuma līguma slēgšana:**
		1. Pasūtītājs slēdz ar Konkursa uzvarētāju iepirkuma līgumu saskaņā ar PIL 67. panta piekto daļu.
		2. Iepirkuma līgums tiek sagatavots saskaņā ar Nolikuma 10. pielikumu, kā arī pamatojoties uz Komisijas lēmumu par iepirkuma līguma slēgšanu un Konkursa uzvarētāja iesniegto piedāvājumu.
		3. Konkursa uzvarētājam iepirkuma līgums jāparaksta 10 (desmit) darbdienu laikā no uzaicinājuma parakstīt iepirkuma līgumu nosūtīšanas dienas. Ja norādītajā termiņā Konkursa uzvarētājs neparaksta iepirkuma līgumu, tas var tikt uzskatīts par atteikumu slēgt iepirkuma līgumu. Šajā gadījumā līgums var tikt slēgts ar pretendentu, kurš piedāvājis nākamo piedāvājumu ar viszemāko vienības cenu, pirms tam PIL 56. panta sestajā daļā noteiktajā kārtībā pārbaudot vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu.

 6.2.4.Iepirkuma līguma projekts ir pievienots Nolikumam (Nolikuma 10. pielikums), bet tā noteikumi tiks precizēti atbilstoši uzvarējušā pretendenta iesniegtajam tehniskajam un finanšu piedāvājumam, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina pasūtītāja stāvokli;

1. **PIELIKUMU SARAKSTS**
	1. Pieteikums dalībai atklātā konkursā – 1. pielikums.
	2. Tehniskā specifikācija – finanšu piedāvājums Daļai Nr.1 – 2. pielikums.
	3. Tehniskā specifikācija – finanšu piedāvājums Daļai Nr.2 – 3. pielikums.
	4. Tehniskā specifikācija – finanšu piedāvājums Daļai Nr.3 – 4.pielikums.
	5. Tehniskā specifikācija – finanšu piedāvājums Daļai Nr.4 – 5.pielikums.
	6. Tehniskā specifikācija – finanšu piedāvājums Daļai Nr.5 – 6.pielikums.
	7. Tehniskā specifikācija – finanšu piedāvājums Daļai Nr.6 – 7.pielikums.
	8. Tehniskā specifikācija – finanšu piedāvājums Daļai Nr.7 – 8.pielikums.
	9. Tehniskā specifikācija – finanšu piedāvājums Daļai Nr.8 – 9.pielikums.
	10. Līguma projekts – 10. pielikums.